金華超不羣用前韻作詩見贈亦和三首超不羣剪髪參黄蘗  其三
作者：釋德洪
朝代：宋

paragraphs: 赤河沙泉自吞吐，北崦疏鐘答南塢。
憑欄試誦鵬鳥文，洛陽少年亦翹楚。
當時七國犯謀議，睢陽不復聞鼙鼓。
時更事往空流水，豪魂英魄知何處。
金華衲子如玉清，温粹愈恭如履虎。
明章秀句出倉卒，慷慨山川弔前古。
篇篇秀發春欲釅，便疑造化毫端住。
不須衆口誇晝公，苕溪君作中興祖。